11 साल में भी जमीन का सीमांकन नहीं
संभागीय कार्यालय में आयोजित प्रथम जनदर्शन में संभागायुक्त सोनमणि बोरा ने लगभग फरियादियों की समस्याएं सुनीं। मौके पर ही अाधे समस्याओं का निराकरण किया गया। इस दौरान रिस्दा के एक ग्रामीण ने उन्हें बताया कि तहसील से लेकर कलेक्टर तक उसने गुहार लगाई, पर 11 साल बाद भी उसकी जमीन का सीमांकन नहीं हुआ है। कमिश्नर ने उसकी समस्या के निराकरण के लिए संबंधित अधिकारियों को निर्देशित किया। जनदर्शन में राजस्व, पेंशन, उपचार, निःशक्तों द्वारा ट्राइसिकल मांग, बिजली, आवास, मुआवजा, अनुकंपा नियुक्ति, कर्मचारियों द्वारा विभिन्न स्वत्वों का भुगतान से संबंधित आवेदन मिले। उन्होंने जनदर्शन में प्राप्त आवेदनों केे निपटारा के लिए 7 से 30 दिन का समय निर्धारित किया है।
कमिश्नर बोरा ने संभाग के विभिन्न जिलों से प्राप्त आवेदनों के संबंध में कहा कि स्थानीय स्तर पर व्यवस्था सुदृढ़ करें। बहुत से ऐसे आवेदन हैं, जो जिला या अनुविभाग स्तर पर भी निराकरण किए जा सकते हैं। उन्होंने जनदर्शन में उपस्थित सभी संभागीय अधिकारियों से कहा कि अपने अधीनस्थ कार्यालयों में एक अभियान चलाकर व्यवस्था सुदृढ़ करें, ताकि संबंधित लोगाें को अनावश्यक भटकना न पड़े। उन्होंने कहा कि थोड़े से प्रयास से ही व्यवस्था में परिवर्तन लाया जा सकता है। प्रत्येक अधिकारी जनहित के कार्यों को जिम्मेदारी के साथ पूरा करें। जहां जरूरत हो, वहां एक कदम आगे बढ़कर करें, इससे जरूरतमंद लोगों का भला होगा। उन्होंने कहा कि बहुत से आवेदनों को अनुविभाग एवं तहसील स्तर से भी निपटारा किया जा सकता है। उसी के आधार पर जनदर्शन में प्राप्त आवेदनों के निपटारा के लिए अग्रेषित किया गया है।
उन्हाेंने मुख्यमंत्री, कलेक्टर जनदर्शन के साथ ही संभागीय जनदर्शन में प्राप्त आवेदनों की भी समीक्षा कर प्राथमिकता के साथ निपटारा करने के लिए अधिकारियों को निर्देशित किया है। जनदर्शन में वरिष्ठ अधिकारियों को भी विभिन्न प्रकरणों के निराकरण के संबंध में फीडबैक मिला है।
जनदर्शन में लोगों की समस्याओं का निराकरण करते हुए विभिन्न विभागों के अधिकारी।
लोगों की आधी समस्या को मौके पर ही निपटारा कर दिया गया
सरकारी जमीन पर कब्जा
तखतपुर के ग्राम अरईडीह के राजेंद्र खांडेय शिकायत लेकर पहुंचा था। उन्होंने बताया कि गांव के कुछ लोग सरकारी जमीन पर बेजाकब्जा कर रहे हैं। कोई 10 एकड़ तो कोई 5 एकड़ भूमि पर कब्जा किए हुए हैं। यहां तक कि श्मशानघाट तक को भी नहीं छोड़ा गया है। रिस्दा के किसान तीजराम ने बताया कि 11 साल बाद भी उसकी जमीन का सीमांकन नहीं किया गया है। वे तहसीलदार से कलेक्टर गुहार लगा चुके हैं पर कोई कार्रवाई नहीं की गई है। इसलिए कमिश्नर के जनदर्शन में आना पड़ा। तखतपुर के ग्राम ढनढन के लोगों ने सेवा सहकारी समिति पुरेना में नियम के खिलाफ सेल्समैन की भर्ती की शिकायत की। उनकी शिकायत थी कि बिना वेकेंसी तीन लोगों की नियुक्ति कर दी गई है।
bho_Deva hin_Deva hin_Deva hin_Deva hin_Deva hin_Deva bho_Deva hin_Deva